
(Apstiprināšana)
Eiropas Parlaments,
–	ņemot vērā Iestādes nelikumīgi iegūtu līdzekļu legalizēšanas un terorisma finansēšanas novēršanai Valdes 2025. gada 9. decembra priekšlikumu (GBSUP Lēmums 7/2025 (GBFIU Lēmums 11/2025)),
–	ņemot vērā Eiropas Parlamenta un Padomes Regulas (ES) 2024/1620 (2024. gada 31. maijs) 63. panta 4. punktu, ar ko izveido Iestādi nelikumīgi iegūtu līdzekļu legalizēšanas un terorisma finansēšanas novēršanai un groza Regulas (ES) Nr. 1093/2010, (ES) Nr. 1094/2010 un (ES) Nr. 1095/2010[footnoteRef:1],  [1:  	OV L, 2024/1620, 19.6.2024., ELI: http://data.europa.eu/eli/reg/2024/1620/oj.] 

–	ņemot vērā Priekšsēdētāju konferences 2025. gada 22. oktobra lēmumu attiecībā uz noteikumiem par Eiropas Parlamenta pārstāvju vai citu personu iecelšanu aģentūru un struktūru valdēs vai citos amatos,
–	ņemot vērā Reglamentu,
–	ņemot vērā Ekonomikas un monetārās komitejas un Pilsoņu brīvību, tieslietu un iekšlietu komitejas ziņojumu (A10-0267/2025),
A.	tā kā Regulas (ES) 2024/1620 63. panta 4. punktā ir noteikts, ka Iestādes nelikumīgi iegūtu līdzekļu legalizēšanas un terorisma finansēšanas novēršanai Izpildvaldes locekļus izraugās, pamatojoties uz nopelniem, prasmēm, zināšanām, integritāti, atzītu reputāciju un pieredzi NILLN/TFN jomā, kā arī citiem attiecīgiem kvalifikācijas kritērijiem;
B.	tā kā Parlaments ir apņēmies nodrošināt dzimumu līdzsvaru vadošos amatos Savienības iestādēs, struktūrās un aģentūrās; tā kā visām Savienības un valstu iestādēm un struktūrām būtu jāveic konkrēti pasākumi, kuru rezultātā nodrošina dzimumu līdzsvaru; tā kā Parlaments plāno saņemt sarakstu ar vismaz diviem kvalificētiem kandidātiem turpmākai iecelšanai amatā, lai saglabātu dzimumu līdzsvarotu pārstāvību Iestādes nelikumīgi iegūtu līdzekļu legalizēšanas un terorisma finansēšanas novēršanai Izpildvaldē, kā minēts Regulas (ES) 2024/1620 66. apsvērumā;
C.	tā kā saskaņā ar Regulas (ES) 2024/1620 63. panta 4. punktu Komisija 2025. gada 12. novembrī pieņēma Iestādes nelikumīgi iegūtu līdzekļu legalizēšanas un terorisma finansēšanas novēršanai Izpildvaldes locekļa amata kandidātu sarakstu un iesniedza to Parlamentam;
D.	tā kā Ekonomikas un monetārā komiteja un Pilsoņu brīvību, tieslietu un iekšlietu komiteja izvērtēja atlasītā Iestādes nelikumīgi iegūtu līdzekļu legalizēšanas un terorisma finansēšanas novēršanai Izpildvaldes amata kandidāta atbilstību, jo īpaši ņemot vērā Regulas (ES) 2024/1620 63. pantā noteiktās prasības;
E.	tā kā 2025. gada 2. decembrī Ekonomikas un monetārā komiteja un Pilsoņu brīvību, tieslietu un iekšlietu komiteja rīkoja Henrica Maria Verbeek-Kusters uzklausīšanu, kurā viņa uzstājās ar ievadrunu un pēc tam atbildēja uz komiteju locekļu jautājumiem;
F.	tā kā 2025. gada 9. decembrī Iestādes nelikumīgi iegūtu līdzekļu legalizēšanas un terorisma finansēšanas novēršanai Valde pieņēma priekšlikumu iecelt Henrica Maria Verbeek-Kusters par Iestādes nelikumīgi iegūtu līdzekļu legalizēšanas un terorisma finansēšanas novēršanai Izpildvaldes locekli un nosūtīja minēto priekšlikumu Parlamentam,
1.	apstiprina priekšlikumu par Henrica Maria Verbeek-Kusters iecelšanu Iestādes nelikumīgi iegūtu līdzekļu legalizēšanas un terorisma finansēšanas novēršanai Izpildvaldes locekles amatā;
2.	uzdod priekšsēdētājai šo lēmumu nosūtīt Padomei, Komisijai, Iestādei nelikumīgi iegūtu līdzekļu legalizēšanas un terorisma finansēšanas novēršanai, kā arī dalībvalstu valdībām.

